Video Panică în Satu-Mare. O femeie de 50 de ani s-a baricadat în casă și a amenințat că se sinucide. Polițiștii au pătruns în apartamentul ei prin balconul vecinilor
Operaţiune de salvare, ieri după amiază în Satu-Mare. O femeie de 50 de ani, s-a baricadat în casă şi a ameninţat, că îşi pune capăt zilelor.
Vecinii au sunat imediat la 112 după ce au zărit-o pe femeie, confuză, la balcon. La faţa locului, au ajuns imediat mai multe echipaje de intervenţie, însă după ce au încercat să negocieze cu ea, femeia s-a închis în casă.
Vecinii au sunat imediat la 112 după ce au zărit-o pe femeie
De teamă că ar putea să îşi facă rău, autorităţile au intrat în apartamentul de la etajul 4 prin balconul vecinilor, potrivit imaginilor furnizate de publicaţia PresaSM. Cu ajutorul unui berbec cu au spart ușa apartamentului şi au reuşit să ajungă la ea.
Ulterior, femeia a fost evaluată medical și transportată la spital, pentru control psihiatric.